**Infelix Dido - Chapter 12 Altered Story**

ubi Aeneas finem dicendi fecit, omnes taciti sedebant. tandem Dido hospites dimisit. mox omnes dormiebant. Sed Dido dormire non poterat. per totam noctem, Aeneam et labores Troianorum in animo volvebat.

Aeneas et Troiani post tantos labores valde fessi erant. eis placebat in Libya manere et quiescere. interea Dido Aeneam amare incepit; Aeneam semper spectabat; Aeneam etiam absentem audiebat et videbat. neque Aeneas amorem Didonis spernebat. per totam hiemem in Libya mansit et Didonem iuvabat, dum novam urbem aedificabat.

sed rex deorum, Iuppiter, Aeneam de caelo spectavit in Libya cessantem. iratus erat quod Aeneas, fati immemor, ibi manebat. Mercurium, nuntium deorum, vocavit et ‘i nunc, Mercuri,’ dixit, ‘ad Libyam vola. Aeneam iube statim ad Italiam navigare.’

Mercurius patris imperia perficere paravit; talaria induit et de caelo in Libyam volavit. Aeneam invenit arcem aedificantem. ei accessit et ‘audi me, Aenea’ dixit; ‘ego sum Mercurius, deorum nuntius; Iuppiter, rex hominum et pater deorum, me misit ad te; me iubet haec tibi dicere: noli diutius in Libya manere, fati immemor. statim ad Italiam naviga et novam Troiam ibi conde.’

Aeneas, ubi Mercurium ante oculos vidit et monitum Iovis audivit, territus erat. non poterat imperia deorum neglegere. ad comites redivit et iussit eos naves parare.

sed Dido omnia cognovit; Aeneam arcessivit et ‘perfide,’ dixit, ‘tune paras tacitus discedere a mea terra? sic amorem meum spernis? sic me relinquis morituram?’ ille penitus commotus ‘neque amorem tuum’ dixit ‘sperno nec tacitus abire paro. sed Iuppiter ipse me iubet Italiam petere et novam Troiam ibi condere. Italiam non sponte peto.’ tum vero exarsit Didonis ira: ‘ego te non retineo. i nunc. Italiam pete. sed te moneo: poena dira te manet; serius ocius aut ego eut posteri ultionem tibi exigent.’ sic dixit et ad terram decidit exanimata.

**Glossary**

**finem dicendi:** “end of speaking”

**hospites:** “guests”

**poterat:** “was able”

**in animo volvere:** “to turn over in one’s mind”

**erant:** “were”

**eis placebat:** “it was pleasing to them”

**absentem:** “absent, away”

**spernebat:** “was despising”

**erat:** “was”

**cessantem:** “lingering”

**fati immemor:** “forgetful of his destiny” **i:** “go!”

**talaria induit:** “he put on his winged sandals”

**aedificantem:** “building”

**ei:** “to him”

**haec:** “these things”

**diutius:** “any longer”

**arcessivit:** “sent for”

**omnia:** “everything”

**perfide:** “traitor!”

**tune:** *-ne introduces a question*

**morituram:** “doomed to die”

**penitus:** “deeply”

**sponte:** “of my own will”

**tum vero:** “then indeed”

**exarsit:** “flared up”

**retineo:** “I hold back”

**poena dira:** “a terrible punishment”

**serius ocius:** “sooner or later”

**posteri:** “my descendants”

**ultionem:** “vengeance”

**tibi exigent:** “will exact from you”

**exanimata:** “in a faint”

| Essential Vocabulary |
| --- |
| accedo, accedere, **accessi** - to approach, come near  audio, audire, **audivi**, - to hear, to listen to  decido, decidere, **decidi** - to fall down  dico, dicere, **dixi** - to say, speak, tell  dimitto, dimittere, **dimisi** - to send away, dismiss  facio, facere, **feci** - to make, do  incipio, incipere, **incepi** - to begin  invenio, invenire, **inveni** - to find, discover  iubeo, iubere, **iussi** - to order  mitto, mittere, **misi** - to send  paro, parare, **paravi** - to prepare  redeo, redire, **redivi** - to return  specto, spectare, **spectavi** - to look at, watch  video, vidêre, **vidi** - to see  voco, vocare, **vocavi** - to call  volo, volare, **volavi** - to fly |