Flavius decides to tell a story

postridie Quintus et Horatia et Gaius mature ad ludum adveniunt, sed Decimus sero advenit.

Flavius ‘cur sero ad ludum venis, Decime?’ inquit. Decimus respondet: ‘erras, magister. ego non

sero venio. ceteri maturius adveniunt.’ Flavius valde iratus est; ‘impudens es, Decime,’ inquit;

iubet eum sedere et diligenter laborare.

mox pueri litteras scribunt. diligenter laborant. tandem Horatia ‘magister,’ inquit, ‘diligenter

laboramus et litteras diu scribimus. fessi sumus. itaque debes fabulam nobis narrare.’ Flavius

‘ita vero’, inquit, ‘diligenter laboratis. quod boni pueri estis, volo fabulam narrare.’ iubet eos

attendere et se audire.